SK Úradný vestník Európskej únie C 154/6

Informácie oznámené členskými štátmi o štátnej pomoci poskytnutej v súlade s nariadením Komisie (ES) č. 1857/2006 o uplatňovaní článkov 87 a 88 zmluvy na štátnu pomoc pre malé a stredné podniky (MSP) pôsobiace v poľnohospodárskej výrobe, ktorým sa mení a dopĺňa nariadenie (ES) č. 70/2001

2009/C 154/05

Č. pomoci: XA 49/09

Členský štát: Španielsko

Región: Comunidad Valenciana

Názov schémy štátnej pomoci alebo názov podniku prijímajúceho individuálnu štátnu pomoc: Ayuda nacional por superficie a los frutos de cáscara

Právny základ: Real Decreto 1612/2008 de 3 de octubre sobre aplicación de los pagos directos a la agricultura y la ganadería.

Borrador de la Orden de 23 de enero de 2009 de la Consellera de Agricultura, Pesca y Alimentación sobre cuestiones generales aplicables al régimen de ayudas agroambientales e indemnización compensatoria y régimen aplicable al pago único y otras pagos directos a la agricultura y ganadería en el ámbito de la Comunitat Valenciana y de aprobación de las bases reguladoras de ayudas de pago único y otras ayudas directas.

Borrador Resolución de 26 de enero de 2009 de la Directora de la Agencia Valenciana de Fomento y Garantia Agraria mediante la que se establece la convocatoria del procedimiento para la concesión de subvenciones a través de la solicitud única vinculadas al regimen de pago único, otras ayudas directas a la agricultura y la ganaderia, ayudas agroambientales y de indemnización compensatoria para el año 2009.

Ročné výdavky plánované v rámci schémy štátnej pomoci alebo celková výška individuálnej štátnej pomoci poskytnutej podniku: 2 928 440 EUR v súlade s položkou štátnej pomoci SE 83 000.

Maximálna intenzita pomoci: Vláda autonómnej oblasti Valencia bude financovať 50 % maximálnej národnej pomoci ustanovenej v článku 87 ods. 1 nariadenia (ES) č. 1782/2003. Maximálna výška bude 120,75 EUR na hektár ročne.

Dátum implementácie: Od dátumu uverejnenia evidenčného čísla žiadosti o oslobodenie na internetovej stránke Generálneho riaditeľstva Európskej komisie pre poľnohospodárstvo a rozvoj vidieka.

Trvanie schémy štátnej pomoci alebo individuálnej štátnej pomoci: 1 rok

Účel pomoci: Doplnenie pomoci v rámci územia Spoločenstva spojenej s produkciou suchých škrupinových plodov (ustanovené v článku 17 písm. b) nariadenia (ES) č. 1857/2006).

Príslušné odvetvia hospodárstva: Pestovatelia suchých škrupinových plodov, ktorí sú považovaní za malé a stredné podniky v súlade s prílohou I k nariadeniu Komisie (ES) č. 800/2008 zo 6. augusta 2008.

Názov a adresa orgánu poskytujúceho pomoc:

Agencia Valenciana de Fomento y Garantía Agraria C/Amadeo de Saboya, no 2 Valência ESPAÑA

Internetová stránka: http://www.agricultura.gva.es/especiales/ayudas_agrarias/pdf/FRUTOS%20CASCARA.pdf

Č. pomoci: XA 50/09

Členský štát: Holandsko

Región: Provincia Severné Brabantsko (Noord-Brabant)

Názov schémy pomoci alebo názov podniku prijímajúceho individuálnu štátnu pomoc: Model voor een gemeentelijke Subsidieverordening duurzaamheidsinvesteringen agrarische bedrijven in landbouwontwikkelingsgebieden

Právny základ: Algemene wet bestuursrecht, titel 4.2

Gemeentewet, artikelen 108 lid 1, 147 lid 1 en 149

Článok 4 nariadenia (ES) č. 1857/2006

Ročné výdavky plánované v rámci schémy štátnej pomoci alebo celková výška individuálnej pomoci poskytnutej podniku: Očakáva sa, že 10 až 20 obcí v regióne Severné Brabantsko (Noord-Brabant) uverejní výzvu na predkladanie žiadostí v súvislosti s touto schémou, pričom každá z týchto obcí dá k dispozícii maximálne 1,6 milióna EUR. Ide o tieto obce (orientačný zoznam):

Alphen-Chaam

Baarle-Nassau

Bladel

Boekel

Deurne

Dongen

Eersel

Gemert-Bakel

Haaren

Heeze-Leende

Hilvarenbeek

Landerd

Mill en Sint Hubert

Sint Anthonis

Uden

Očakáva sa, že celkové výdavky príslušných obcí v rámci tejto schémy dosiahnu v období rokov 2009 – 2013 (vrátane) úroveň 24 miliónov EUR.

Maximálna intenzita pomoci: V rámci tejto schémy sa poskytuje pomoc na investície týkajúce sa:

V rámci tejto schémy sa takisto poskytuje možná dodatočná pomoc na investície týkajúce sa:

Investície uvedené v bodoch a) a b) sa vzťahujú len na osobitné investície nevyhnutné na činnosti nad rámec štatutárnych požiadaviek (Spoločenstva) a je možné ich dotovať až do výšky 60 % za predpokladu, že dané investície nespôsobia zvýšenie výrobnej kapacity. Ak v dôsledku týchto investícií dôjde k zvýšeniu výrobnej kapacity, maximálna výška pomoci je na úrovni 40 %. Na tieto investície sa vzťahuje článok 4 ods. 2 písm. e) a článok 4 ods. 3 písm. d) nariadenia (ES) č. 1857/2006.

Investície uvedené v bodoch c) a d) je možné dotovať až do výšky 40 %. Na investície uvedené v bode c) (estetická kvalita) sa vzťahuje článok 4 ods. 2 písm. b) a článok 4 ods. 3 písm. c) nariadenia (ES) č. 1857/2006 (zvyšovanie kvality poľnohospodárskych budov). Na investície uvedené v bode d) (úspory energie) sa vzťahuje článok 4 ods. 2 písm. b) a článok 4 ods. 3 písm. a) nariadenia (ES) č. 1857/2006 (znižovanie výrobných nákladov).

Celková výška poskytnutej pomoci nesmie byť vyššia ako 400 000 EUR na podnik počas obdobia troch po sebe nasledujúcich rozpočtových rokov, ktoré pokrývajú investičné obdobie, znížená o daňové úľavy poskytnuté v rámci režimu MIA/VAMIL, ktorých výška dosahuje úroveň 12 % investícií, na ktoré sa vzťahuje táto schéma.

Dátum implementácie: Podľa článkov 6 a 13 tejto schémy sa pomoc môže poskytnúť po predložení žiadosti a po tom, ako bol model schémy oznámený v súlade s článkom 20 nariadenia (ES) č. 1857/2006 a po tom, ako úrad územnej samosprávy túto schému schválil a uverejnil výzvu na predkladanie žiadostí.

Trvanie schémy štátnej pomoci alebo individuálnej štátnej pomoci: Na schému sa nevzťahuje žiadny osobitný dátum uzávierky a po nadobudnutí účinnosti v súlade s jej článkom 13 zostáva v platnosti dovtedy, kým nie je zrušená. Príslušný orgán územnej samosprávy určí obdobie, počas ktorého je možné požiadať o pomoc v rámci tejto schémy na základe jej článku 6. Dĺžka trvania schémy závisí od toho, či príslušný orgán územnej samosprávy určí jedno alebo viac následných období na prekladanie žiadostí. Je nevyhnutné, aby sa zohľadnila aj dĺžka trvania platnosti nariadenia (ES) č. 1857/2006, čo znamená, že daná schéma bude v zásade platiť maximálne do 31. decembra 2013. V prípade, že nadobudne účinnosť nové nariadenie o výnimkách, ktorým sa nahradí alebo nadviaže na nariadenie (ES) č. 1857/2006, provincia Severné Brabantsko musí predložiť nové oznámenie.

Účel pomoci: Schéma je určená na podporu poľnohospodárskych podnikov pri prijímaní opatrení na zachovanie udržateľnosti v oblastiach v provincii Severné Brabantsko, ktoré provinčná rada označila ako poľnohospodárske rozvojové oblasti.

Opatreniami oprávnenými na poskytnutie pomoci v rámci tejto schémy sú investície v oblasti hmotného majetku (budovy, stroje a zariadenia), ktoré sa zameriavajú na znižovanie znečistenia alebo na zvyšovanie dobrých životných podmienok zvierat.

Vo všetkých prípadoch musia opatrenia presahovať rámec štatutárnych požiadaviek v rámci zákona o environmentálnom riadení (Wet milieubeheer), právnych predpisov o hnojive, zápachu a amoniaku alebo právnych predpisov o dobrých životných podmienkach zvierat, predovšetkým zákona o zdraví a dobrých životných podmienkach zvierat (Gezondheids- en welzijnswet voor dieren), ako aj v rámci ich vykonávacích ustanovení. Táto požiadavka je v súlade s podmienkou ustanovenou v článku 4 ods. 2 písm. e) nariadenia (ES) č. 1857/2006, konkrétne s podmienkou, že investície sa musia zameriavať na dosiahnutie noriem, ktoré prevyšujú minimálne normy na úrovni Spoločenstva. V tejto súvislosti ide napríklad o smernicu IPPC, ktorá sa vzťahuje na poľnohospodárske podniky s veľkokapacitnými chovmi a podľa ktorej sa vyžaduje, aby sa používali najlepšie dostupné ekologické techniky. Pokiaľ ide o amoniak, táto smernica bola transponovaná holandskou vyhláškou o emisiách amoniaku pre ustajnenie hospodárskych zvierat (Besluit ammoniakemissie huisvesting veehouderij) (zbierka zákonov 2005, č. 675). V tejto súvislosti je dôležitá aj smernica Rady č. 1999/74/ES z 19. júla 1999 ustanovujúca minimálne normy na ochranu nosníc, ktorá bola transponovaná holandskou vyhláškou o nosniciach v roku 2003 (Legkippenbesluit 2003) (zbierka zákonov 2004, č. 40). Významná je aj smernica Rady č. 91/630/EHS z 19. novembra 1991, ktorou sa stanovujú minimálne normy pre ochranu ošípaných (Ú. v. ES L 340, 11.12.1991) a ktorá bola transponovaná holandskou vyhláškou o ošípaných (Varkensbesluit) (zbierka zákonov 1994, č. 577). Nakoniec je potrebné uviesť smernicu Rady č. 91/629/EHS z 19. novembra 1991, ktorou sa stanovujú minimálne normy na ochranu teliat (Ú. v. ES L 340, 11.12.1991) a ktorá bola transponovaná holandskou vyhláškou o teľatách (Kalverenbesluit) (zbierka zákonov 1994, č. 576).

Okrem toho je možné poskytnúť pomoc aj v prípade investícií v oblasti hmotného majetku s cieľom zlepšiť estetickú kvalitu poľnohospodárskych budov alebo dosiahnuť úspory energie v poľnohospodárstve.

Popri nákladoch spojených so samotným opatrením je možné získať pomoc aj na súvisiace náklady na poradenstvo, štúdie, atď.

Aby bol žiadateľ oprávnený na pomoc, musí predložiť investičný plán príslušnému orgánu územnej samosprávy. Súčasťou plánu musia byť opatrenia, ktoré žiadateľa plánuje prijať, plánovaný rozsah, v akom sa týmito opatreniami zníži znečistenie nad rámec štatutárnych požiadaviek (Spoločenstva) alebo zlepšia dobré životné podmienky zvierat nad rámec štatutárnych požiadaviek (Spoločenstva), akékoľvek zlepšenia estetickej kvality poľnohospodárskych budov alebo úspory energie a súvisiace náklady. Na základe investičného plánu je možné určiť oprávnené náklady. Cieľom opatrení týkajúcich sa podnikov s intenzívnym chovom dobytka by malo byť čo najväčšie zosúladenie s tzv. meradlom udržateľného chovu dobytka (Maatlat Duurzame Veehouderij), ktoré vydala nadácia pre environmentálne označovanie (Stichting Milieukeur).

Príslušné odvetvia hospodárstva: Schéma sa vzťahuje na všetky poľnohospodárske podniky v poľnohospodárskych rozvojových oblastiach, ktoré určila provinčná rada Severného Brabantska. Príslušný orgán územnej samosprávy môže dať prednosť poľnohospodárskym podnikom s intenzívnym chovom dobytka a predovšetkým tým poľnohospodárskym podnikom s intenzívnym chovom dobytka, ktoré sa presúvajú z extenzifikačnej oblasti do poľnohospodárskej rozvojovej oblasti.

Názov a adresa orgánu poskytujúceho pomoc: Všetky obce v provincii Severné Brabantsko, ktoré v súlade s modelom schémy uverejnia výzvy na predkladanie žiadosti o schému pomoci.

Podrobnejšie informácie získate na adrese:

Provincie Noord-Brabant

Brabantlaan 1

Postbus 90151

5200 MC, ’s-Hertogenbosch

NEDERLAND

Internetová stránka: http://www.brabant.nl/upload/documenten/p/plg/modelverordening%20duurzaamheidsinvesteringen%202008.def.pdf

Ďalšie informácie: Tieto súhrnné informácie sa týkajú modelu schémy, ktorý umožňuje obciam v provincii Severné Brabantsko poskytovať pomoc poľnohospodárskym podnikom s cieľom uplatňovať opatrenia týkajúce sa udržateľnosti a dobrých životných podmienok zvierat na úrovni poľnohospodárskych podnikov v poľnohospodárskych rozvojových oblastiach v tejto provincii. Zabezpečením tohto modelu chce provincia Severné Brabantsko vytvoriť jednotný rámec poskytovania danej pomoci, ako aj zabezpečiť, aby každá jednotlivá obec nemusela predkladať oznámenie po prijatí schémy v súlade s týmto modelom, aby získala nárok na výnimku podľa nariadenia (ES) č. 1857/2006.

Ako už bolo uvedené, tento model schémy je v súlade s článkom 4 ods. 1 až 3 nariadenia (ES) č. 1857/2006. Takisto je v súlade s ostatnými odsekmi článku 4:

Odsek 4: je zaručené, že investície sa môžu týkať výlučne činností a nákladov ustanovených v tomto odseku [(pozri článok 3 ods. 4) nariadenia],

Odsek 5: pomoc možno udeliť iba poľnohospodárskym podnikom, ktoré nie sú v ťažkostiach [(pozri článok 4 ods. 2 písm. d) nariadenia],

Odsek 6: v rámci schémy sa pomoc nesmie udeliť v rozpore s akýmikoľvek zákazmi alebo obmedzeniami ustanovenými nariadeniami Rady, ktorými sa ustanovujú spoločné organizácie trhu,

Odsek 7: pomoc musí byť prístupná pre všetky sektory poľnohospodárstva, aj keď žiadna pomoc sa neposkytne na kúpu výrobných práv, zvierat a jednoročných rastlín, výsadbu jednoročných rastlín, odvodňovacie zariadenia alebo zavlažovacie vybavenia a zariadenia, alebo náhradné investície (pozri články 2, 3 ods. 4 a 4 ods. 1 a 3 nariadenia),

Odsek 8: pomoc sa poskytuje na kúpu pozemku okrem pozemku na stavebné účely (pozri článok 4 ods. 4 nariadenia),

Odsek 9: musí sa dodržať maximálna suma pomoci (pozri článok 5 ods. 4 a 5 nariadenia),

Odsek 10: pomoc sa nesmie udeliť, pokiaľ ide o výrobu výrobkov, ktoré napodobňujú alebo nahrádzajú mlieko a mliečne výrobky (pozri článok 4 ods. 5 nariadenia).

Z dôvodov zrozumiteľnosti je potrebné poukázať na to, že v provincii Severné Brabantsko neexistujú žiadne poľnohospodárske podniky, ktoré presahujú veľkosť malých a stredných podnikov (250 zamestnancov).

Niekoľko poznámok na záver, ktoré sa týkajú toho, ako táto modelová schéma súvisí s niektorými ďalšími schémami pomoci v provincii Severné Brabantsko.

Subsidieregeling Duurzame Landbouw in Noord-Brabant, oznámenie XA220/2008: táto schéma poskytuje provinčné granty na projekty, ktoré prispievajú k udržateľnosti poľnohospodárstva v provincii Severné Brabantsko, a zameriava sa predovšetkým na pilotné projekty. V tejto súvislosti posudzovaným modelom schémy sa zabezpečujú granty pre samosprávy na investície v oblasti udržateľnosti a dobrých životných podmienok zvierat v poľnohospodárskych rozvojových oblastiach. Teoreticky nie je možné úplne vylúčiť určité vzájomné prekrývanie týchto dvoch schém, to však nevedie k poskytovaniu príliš veľkej štátnej pomoci, keďže tak provinčná schéma v oblasti udržateľnosti, ako aj model schémy pre obce obsahujú ustanovenia na predchádzanie kumulácii pomoci.

Verplaatsingsregeling intensieve veehouderij (VIV, 2005), oznámenie XA62/2005: touto schémou sa zabezpečuje kompenzácia premiestnenia podnikov zaoberajúcich sa rozsiahlym chovom dobytka do udržateľných oblastí Táto kompenzácia pozostáva z úhrady opravenej reprodukčnej hodnoty poľnohospodárskych budov, ktoré boli zbúrané na starom mieste, úhrady nákladov na demoláciu na starom mieste a na novom mieste, ako aj z úhrady nákladov na poradenstvo. Udržateľná oblasť podľa vymedzenia v schémy VIV sa môže nachádzať v rámci poľnohospodárskej rozvojovej oblasti alebo mimo nej. V prípade podnikov, ktoré sa presúvajú do poľnohospodárskej rozvojovej oblasti, môže vzniknúť otázka, ako súvisí schéma VIV s posudzovaným modelom schémy. Odpoveďou na túto otázku je to, že schémy sa navzájom neprekrývajú, pretože činnosti, na ktoré sa pomoc poskytuje v rámci schémy VIV, majú úplne iný charakter ako investície, na ktoré sa vzťahuje tento model schémy.

Verplaatsingsregeling grondgebonden agrarische bedrijven (VGAB), oznámenie XA84/2007: táto schéma poskytuje granty na premiestnenie vidieckych podnikov. Cieľom je predať opustené lokality správnym orgánom, čím by sa dosiahlo to, že by sa mohli využívať na účely spojené s vodou a prírodou (prírodné rezervácie, oblasti na skladovanie naplavenej vody, atď.). Pokiaľ ide o prekrývanie schémy VGAB a posudzovaného modelu schémy, situácia je rovnaká ako v prípade schémy VIV: schémy sa navzájom neprekrývajú, pretože činnosti, na ktoré sa pomoc poskytuje v rámci schémy VGAB, majú úplne iný charakter ako investície, na ktoré sa vzťahuje tento model schémy. Okrem toho, poľnohospodárske rozvojové oblasti, ktoré sú presne tými oblasťami, pre ktoré je tento model schémy určený, nie sú vo všeobecnosti atraktívnymi oblasťami na umiestnenie vidieckych poľnohospodárskych podnikov, keďže pozemky v týchto oblastiach sú pomerne malé a ich ceny relatívne vysoké.

Č. pomoci: XA 63/09

Členský štát: Cyprus

Región: Cyprus

Názov schémy štátnej pomoci alebo názov podniku prijímajúceho individuálnu štátnu pomoc: Σχέδιο χορηγιών για εξοικονόμηση ενέργειας και ενθάρρυνση της χρήσης των ανανεώσιμων πηγών ενέργειας (2009-2013) για φυσικά και νομικά πρόσωπα καθώς και φορείς του δημόσιου τομέα που ασκούν οικονομική δραστηριότητα.

Právny základ: Απόφαση Υπουργικού Συμβουλίου με ημερομηνία 30.12.2008

Ročné výdavky plánované v rámci schémy štátnej pomoci alebo celková výška individuálnej štátnej pomoci poskytnutej podniku: 75 miliónov EUR

Maximálna intenzita pomoci: 35 %.

Dátum implementácie: 11.03.2009. Opatrenie nadobudne účinnosť iba vtedy, ak ho Komisia prijme podľa nariadenia (ES) č. 1857/2006. Pomoc sa spätne neposkytne.

Trvanie schémy štátnej pomoci alebo individuálnej štátnej pomoci: 31.12.2013.

Účel pomoci: Investície do poľnohospodárskych podnikov [článok 4 nariadenia (ES) č. 1857/2006]

Príslušné odvetvia hospodárstva: NACE kód: A – Poľnohospodárstvo, lesníctvo a rybolov

Názov a adresa orgánu poskytujúceho pomoc:

Ypiresia Energias, Ypouryio Emboriou Viomihanias kai Tourismou 1421, Nicosia CYPRUS

Webová stránka: http://www.cie.org.cy/sxedia%202009/sxedio%20nomika2009-2013.pdf

Ďalšie informácie: Hlavným cieľom opatrenia je poskytnúť podnety vo forme investičnej pomoci na úsporu energie a podporu obnoviteľných zdrojov energie.

Investície môžu vykonať podniky, ktoré sú aktívne vo všetkých sektoroch hospodárstva, okrem rybolovu a poľnohospodárstva a okrem veľkých podnikov, ktoré sa zaoberajú primárnou výrobou poľnohospodárskych výrobkov. Okrem pomoci poskytnutej podľa nariadenia (ES) č. 1857/2006 sa v rámci opatrenia takisto poskytne pomoc podľa nariadenia (ES) č. 800/2008 a pomoc de minimis podľa nariadenia (ES) č. 1998/2006. Na pomoc poskytnutú podľa nariadenia (ES) č. 800/2008 sa musia predložiť súhrnné informácie, ktoré predstavujú právnu požiadavku na žiadosť o vyňatú schému pomoci pre príslušný sektor.

Podľa nariadenia (ES) č. 1857/2006 sa pomoc môže poskytnúť iba malým a stredným podnikom, ktoré sú aktívne v primárnej výrobe výrobkov poľnohospodárstva a chovu. Pomoc podľa nariadenia (ES) č. 1857/2006 sa poskytuje tým závodom, ktoré využívajú najviac energie z obnoviteľných zdrojov (viac ako 50 %) pre potreby svojich poľnohospodárskych podnikov. Závody, ktoré predávajú väčšiu časť energie, ktorú vyrobia tretej strane, nedostanú pomoc podľa nariadenia (ES) č. 1857/2006, sú však oprávnené dostať regionálnu pomoc alebo pomoc de minimis.

Tieto podniky nie sú oprávnené dostať pomoc podľa nariadenia (ES) č. 1857/2006:

veľké podniky,

podniky vyrábajúce výrobky, ktoré napodobňujú alebo nahrádzajú mlieko a mliečne výrobky,

podniky, ktoré sa považujú za podniky v ťažkostiach v zmysle usmernení Spoločenstva o štátnej pomoci na záchranu a reštrukturalizáciu podnikov v ťažkostiach (Ú. v. EÚ C 244, 1.10.2004, s. 2),

investície, ktoré sú v súlade s článkom 4 ods. 4 písm. a) nariadenia (ES) č. 1857/2006 zamerané iba na jednoduchú výmenu strojového zariadenia alebo vybavenia.

Oprávnené výdavky v rámci opatrenia sú:

nákup nového strojového zariadenia alebo vybavenia a súvisiace výdavky na jeho inštaláciu,

náklady na štúdiu, ak sa vyžaduje na to, aby sa mohla poskytnúť pomoc, ktoré sú však predmetom obmedzení stanovených v príslušných formulároch žiadostí,

v kategórii „využívanie biomasy“ pokrýva opatrenie investície súvisiace s nákupom a inštaláciou nového strojového zariadenia a vybavenia, získaním materiálu alebo pozemku na výstavbu alebo výstavbou budov. V prípade kúpy pozemku, ktorý je na dosiahnutie cieľov nevyhnutný, predstavuje grantový strop 85 000 EUR s maximálnou cenou 20 EUR za meter štvorcový. Pokiaľ ide o hospodárske budovy, predstavuje grantový strop 85 000 EUR s maximálnou cenou 255 EUR za meter štvorcový zastavanej plochy. Kúpa pozemku na výstavbu nie je povolená a v každom prípade nesmie kúpa pozemku presiahnuť 10 % oprávnených výdavkov.

Jednoduchá výmena nikdy nepredstavuje oprávnené výdavky.

V oblasti úspory energie, kde sa zakúpili a nainštalovali nové strojové zariadenia alebo systémy na výrobu, prepravu, distribúciu a použitie energie, a za predpokladu, že tieto nové strojové zariadenia alebo systémy následkom nových technológií, moderného dizajnu alebo zmeny v metóde prevádzkovania povedú k zníženiu spotreby energie o aspoň 10 % v mieste prevádzky v porovnaní s konvenčným strojovým zariadením alebo systémami rovnakého typu a kapacity:

výška grantu sa vypočíta ako percentuálny podiel rozdielu nákladov na nákup a inštaláciu nových strojových zariadení alebo systémov a nákladov na nákup a inštaláciu konvenčných strojových zariadení alebo systémov, prostredníctvom tohto vzorca:

E = výška grantu

Kn = náklady na nákup a inštaláciu nových strojových zariadení alebo systémov

Kc = náklady na nákup a inštaláciu konvenčných strojových zariadení alebo systémov

V prípade nákupu strojových zariadení alebo systémov so zabudovanými modulmi úspory energie, ktoré vedú k zníženiu spotreby energie o aspoň 10 % v mieste prevádzky v porovnaní s konvenčným strojovým zariadením alebo systémami:

výška grantu sa vypočíta ako percentuálny podiel nákladov na moduly úspory energie, ktoré sú zabudované v strojových zariadeniach alebo systémoch, ktoré sa majú nainštalovať.

Č. pomoci: XA 88/09

Členský štát: Fínsko

Región: Celá krajina.

Názov schémy štátnej pomoci alebo názov podniku prijímajúceho individuálnu štátnu pomoc: Elintarviketalouden laatujärjestelmien kehittäminen

Právny základ: Valtionavustuslaki (688/2001),

Valtioneuvoston asetus elintarviketalouden laatujärjestelmien kehittämisen avustamisesta (638/2008)

Ročné výdavky plánované v rámci schémy štátnej pomoci: 1,8 mil. EUR ročne. Pomoc sa bude poskytovať v rokoch 2009 – 2013.

Maximálna intenzita pomoci: Intenzita pomoci ustanovená v pravidlách Spoločenstva vo výške 100 % je obmedzená oddielom 6 fínskeho zákona o poskytovaní štátnej pomoci, v rámci ktorého je platba úplných náhrad možná iba vtedy, ak je odôvodnená a nevyhnutná na dosiahnutie cieľa pomoci.

Dátum implementácie:

Trvanie schémy štátnej pomoci: Do 31.12.2013.

Účel pomoci: Pomoc sa poskytuje zaregistrovaným združeniam a organizáciám, ako aj podnikom, výskumným ústavom, vládnym orgánom a ostatným verejným subjektom. Konečným príjemcom pomoci je poľnohospodár, ktorý sa považuje za malý alebo stredný podnik pôsobiaci v prvovýrobe.

Táto schéma pomoci sa zakladá na článku 15 ods. 2 písm. a), c), d) a e) nariadenia (ES) č. 1857/2006.

Príslušné odvetvia: NACE kód A1 – Pestovanie plodín a chov zvierat, poľovníctvo a súvisiace služby Tovar uvedený v prílohe I.

Názov a adresa orgánu poskytujúceho pomoc:

Maa- ja metsätalousministeriö PL 30 FI-00023 Valtioneuvosto SUOMI/FINLAND

Internetová stránka: http://www.laatuketju.fi/laatuketju/www/fi/hankkeet/index.php

http://www.finlex.fi/fi/laki/ajantasa/2001/20010688

http://www.finlex.fi/fi/laki/alkup/2008/20080638

Ďalšie informácie: Pomoc poskytuje a riadi ministerstvo poľnohospodárstva a lesného hospodárstva. Výška pomoci je 1,8 mil. EUR ročne, t. j. spolu 9 miliónov EUR v období rokov 2009 až 2013 vrátane. Štátnu pomoc je možné poskytnúť na vnútroštátne rozvojové projekty, prostredníctvom ktorých sa realizuje stratégia kvality potravín koordinovaná ministerstvom poľnohospodárstva a lesného hospodárstva.

Projekty musia zvýšiť konkurencieschopnosť potravinárskeho priemyslu, posilniť jeho spoločenskú zodpovednosť (vrátane rozvoja systémov vysledovateľnosti a dodržiavania etických zásad) a zvýšiť informovanosť spotrebiteľov o činnostiach potravinárskeho priemyslu.

Projekt je možné realizovať formou opatrení na zlepšenie kvality agropotravinárskych výrobkov alebo operácií alebo na posilnenie agropotravinárskych hodnotových reťazcov. Príkladom sú poskytovanie informácií, štúdie, odborná príprava a poradenstvo pre poľnohospodárskych výrobcov alebo organizovanie výmeny informácií medzi subjektmi pôsobiacimi v agropotravinárskom priemysle. Medzi cieľové skupiny projektu môžu patriť poľnohospodárski výrobcovia, spotrebitelia alebo subjekty potravinárskeho priemyslu ako napr. jedálenské zariadenia, vzdelávacie inštitúcie, médiá a odborníci na výživu. Konečným príjemcom pomoci je poľnohospodár, ktorý sa považuje za malý alebo stredný podnik pôsobiaci v prvovýrobe.

Systém pomoci funguje tak, že príjemcovia (zaregistrované združenia a organizácie, podniky, výskumné ústavy, vládne orgány a ostatné verejné subjekty) využívajú poskytnutú podporu na realizáciu vnútroštátnych projektov, ktoré sú často prínosom pre celý potravinový reťazec. Napríklad projekty, ktoré propagujú činnosti na zlepšenie kvality výrobkov v konkrétnom výrobnom odvetví, sa môžu zameriavať na spotrebiteľov. Projekt však môže byť nepriamo prínosom aj pre poľnohospodárov vyrábajúcich dané výrobky. Na základe takéhoto druhu informácií sa môže zvýšiť dôvera vo vzťahu k výrobe, ako aj k výrobku, pričom sa súčasne zvýši hodnota výrobku a tým nepriamo aj jeho spotreba.

V projektoch sa nesmie uvádzať pôvod výrobkov, jednotlivé výrobky alebo značky a musia byť v súlade so zákonom o poskytovaní štátnej pomoci. Cieľom týchto opatrení je zabezpečiť, aby nedošlo k narušeniu hospodárskej súťaže.

Intenzita pomoci ustanovená v pravidlách Spoločenstva vo výške 100 % je obmedzená oddielom 6 fínskeho zákona o poskytovaní štátnej pomoci, v rámci ktorého je platba úplných náhrad možná iba vtedy, ak je odôvodnená a nevyhnutná na dosiahnutie cieľa pomoci.

Propagácia: Súčasťou propagácie nesmie byť reklama.

Súčasťou povolenej propagácie sú tieto činnosti:

články v tlači a tlačové vyhlásenia (napríklad o nových spôsoboch na zabezpečenie dobrých životných podmienok domácich zvierat alebo o elektronických systémoch na výmenu údajov na monitorovanie výroby poľnohospodárskych výrobkov);

informatívne stretnutia, semináre, návštevy a výstavy venované aktuálnym témam z oblasti agropotravinárskej výroby pre novinárov a školy pôsobiace v oblasti potravín, spotrebiteľského sektora alebo financií;

vytváranie webových stránok a on-line študijných materiálov, ktoré môžu byť aj v tlačenej podobe (napr. s hygienickými požiadavkami na zber lesných plodov, týkajúcich sa zabezpečovania zdravotnej nezávadnosti obilnín, s ustanoveniami týkajúcimi sa dobrých životných podmienok zvierat, s poľnohospodárskymi postupmi v súlade s udržateľným rozvojom alebo právami a očakávaniami spotrebiteľov) a

propagácia pre jedálenské zariadenia (školské jedálne alebo ďalšie podobné zariadenia), napr. záležitosti týkajúce sa nákupu výrobkov z miestnych zdrojov.

Propagácia si môže vyžadovať aj vypracovanie rozličných podkladových štúdií napr. vypracovanie stratégií, výskum trhu alebo študijné cesty.

Odborné vzdelávanie: Súčasťou odbornej prípravy poľnohospodárskych výrobcov môžu byť napríklad školenia zberačov lesných plodín týkajúce sa hygieny, v rámci ktorých sa dôkladne oboznámia s osvedčenými hygienickými postupmi v oblasti zberu a prepravy. Takisto sa môže týkať napríklad kontroly zdravia zvierat a elektronického zaznamenávania.

Výmena informácií: Výmena informácií môže zahŕňať organizáciu prezentácií, súťaží alebo iných činností podporujúcich výmenu informácií medzi prevádzkovateľmi potravinárskych podnikov a ich účasť na tejto výmene.

Poradenstvo: Pomoc sa môže poskytnúť aj poradenským službám poskytovaným výrobcom poľnohospodárskych výrobkov.